Politidirektør Jens Henrik Højbjerg i Nordjylland blev torsdag konstitueret som ny, midlertidig rigspolitichef. Det oplyser justitsminister Brian Mikkelsen (K) i en pressemeddelelse. - Jeg har i dag besluttet at konstituere politidirektøren i Nordjyllands Politi, Jens Henrik Højbjerg, som rigspolitichef pr. 1. januar. Stillingen vil nu blive opslået, siger justitsministeren i en pressemeddelelse. Jens Henrik Højbjerg er 53 år og var inden udnævnelsen til politidirektør i Nordjylland bl.a. vicedirektør for Europol i Haag, politimester i Rigspolitiet og vicepolitimester i Grønland. /ritzau/

Referat:
Den nordjyske politidirektør Jens Henrik Højbjerg er konstitueret som rigspolitichef.